-๑-  **แผนป้องกันปราบปรามการทุจริตและประพฤติมิชอบ ระยะ ๔ ปี**

**ของเทศบาลตำบลห้วยหิน**

 ประจำปีงบประมาณ พ.ศ. ๒๕๖๒-๒๕๖๔

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**บทนำ**

**1. การวิเคราะห์ความเสี่ยงในการเกิดการทุจริตในองค์กร**

 การวิเคราะห์ความเสี่ยงในการเกิดการทุจริตในองค์กรของเทศบาลตำบลห้วยหิน มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจาก การละเลยขององค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบ จากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะผู้บริหารและข้าราชการระดับสูงเป็นอีกโอกาสหนึ่งที่ทำให้เกิดการทุจริต

**2)** **สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

-2-

**4)** **การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบผู้รับจ้างมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการต่างๆ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐาน

**5)** **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6)** **การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7)** **มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริต เป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**หลักการและเหตุผล**

 ตามที่สำนักงานคณะกรรมการป้องกันและปราบปรามการทุจริตแห่งชาติ ได้ทำแผนปฏิบัติการป้องกันการทุจริตขององค์กรปกครองส่วนท้องถิ่นสี่ปี เป็นเครื่องมือกำหนดทิศทางและเพื่อให้การจัดทำแผนพัฒนาท้องถิ่นสี่ปี มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐-๒๕๖๔) ตามมติคณะรัฐมนตรีและเพิ่มประสิทธิภาพในการป้องกันการทุจริต ตลอดจน แสดงให้เห็นถึงเจตจำนงทางการเมืองของผู้บริหารองค์กรปกครองส่วนท้องถิ่นในการต่อต้านการทุจริตอย่างเป็นรูปธรรม สำนักงานคณะกรรมการป้องกันและปราบปรามการทุจริตแห่งชาติ จึงขอความร่วมมือองค์กรปกครองส่วนท้องถิ่น จัดทำแผนปฏิบัติการป้องกันการทุจริตสี่ปี (พ.ศ. ๒๕๖๑-๒๕๖๔) ขึ้น โดยกำหนดให้มีการบริหารราชการแผ่นดินที่มีธรรมมาภิบาลป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เทศบาลตำบลห้วยหิน เป็นองค์กรปกครองส่วนท้องถิ่นในฐานะเป็นผู้ใช้อำนาจรัฐในการปกครองและบริหารจัดการในเขตพื้นที่รับผิดชอบ เป็นหน่วยงานที่มีหน้าที่ในการให้บริการสาธารณะด้านต่างๆซึ่งดำเนินการแก้ไขปัญหาต่างๆ ที่เกิดข้นภายในท้องถิ่นได้ดีกว่าหน่วยงานราชการส่วนกลาง ในการปฏิบัติงานและการดำเนินการขององค์กรปกครองส่วนท้องถิ่นย่อมอาจส่งผลกระทบต่อชุมชนและประเทศชาติ ซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบ หรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย รวมทั้งปัญหาการทุจริตคอรัปชั่นอันเป็นปัญหาของสังคมไทยที่เกิดขึ้นมาเป็นเวลานานและนับวันยิ่งทวีความรุนแรงมาขึ้น ทั้งในเชิงขนาดและความสลับซับซ้อนของปัญหาการทุจริตประกอบกันคณะรัฐมนตรีได้การประชุมเมื่อวันที ๑๑ ตุลาคม ๒๕๕๙ ได้มีมติเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐-๒๕๖๔) ตามที่คณะกรรมการป้องกันและปราบปรามการทุจริตแห่งชาติ เสนอและให้หน่วยงานภาครัฐแปลงแนวทางและมาตรการสู่การปฏิบัติ โดยกำหนดไว้ในแผนปฏิบัติราชการ ๔ และแผนปฏิบัติราชการประจำปี โดยให้หน่วยงานภาครัฐดำเนินการให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐-๒๕๖๔) กรอบยุทธศาสตร์ ระยะ ๒๐ ปี และแผนการปฏิรูปประเทศด้านต่างๆ เพื่อยกระดับคะแนนของดัชนีการรับรู้การทุจริตสูงกว่าร้อยละ ๕๐

-๓-

 เทศบาลตำบลห้วยหิน ได้เล็งเห็นความสำคัญในกรณีดังกล่าว โดยมีแผนพัฒนาท้องถิ่นสี่ปี เป็นเครื่องมือกำหนดทิศทางในการบริหารราชการท้องถิ่นเป็นเป้าหมาย ดังนั้น เพื่อให้การจัดทำแผนพัฒนาท้องถิ่นสี่ปีให้มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ.๒๕๖๐-๒๕๖๔) ตามมติคณะรัฐมนตรี และเพื่อให้การดำเนินการดังกล่าวบรรลุผลได้อย่างเป็นรูปธรรม **เทศบาลตำบลห้วยหิน อำเภอหนองหงส์ จังหวัดบุรีรัมย์** จึงได้จัดทำแผนปฏิบัติการป้องกันการทุจริต ๔ ปี (พ.ศ.๒๕๖๐-๒๕๖๔) ของเทศบาลตำบลห้วยหินขึ้นเพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ของเทศบาลตำบลห้วยหินให้บรรลุเป้าหมายและเกิดผลสัมฤทธิ์ตามวิสัยทัศน์ที่กำหนดไว้และเป็นการถือปฏิบัติตามมติคณะรัฐมนตรีซึ่งเป็นนโยบายระดับชาติอีกด้วย
โดยได้กำหนดยุทธ์ศาสตร์การดำเนินงานหลักออกเป็น ๖ ยุทธศาสตร์ ตามแนวทางการทำแผนปฏิบัติการป้องกันการทุจริต สำหรับองค์กรปกครองส่วนท้องถิ่นภายใต้กรอบที่สำนักงานป้องกันและปราบปรามการทุจริตแห่งชาติกำหนด ดังนี้

ยุทธศาสตร์ที่ ๑ สร้างสังคมที่ไม่ทนต่อการทุจริต

 ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ ๓ สกัดกั้นการทุจริตเชิงนโยบาย

 ยุทธศาสตร์ที่ ๔ พัฒนาระบบป้องกันการทุจริตเชิงรุก

 ยุทธศาสตร์ที่ ๕ ปฏิรูปกลไกและกระบวนการปราบปรามการทุจริต

ยุทธศาสตร์ที่ ๖ ยกระดับคะแนนดัชนีการรับรู้การทุจริต (Corruption Perception Index)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติเป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐ – ๒๕๖๔ ให้เป็นไปตามมติคณะรัฐมนตรีในการประชุมเมื่อวันที ๑๑ ตุลาคม ๒๕๕๙ ได้มีมติเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐-๒๕๖๔) ตามที่คณะกรรมการป้องกันและปราบปรามการทุจริตแห่งชาติ เสนอ **เทศบาลตำบลห้วยหิน อำเภอหนองหงส์ จังหวัดบุรีรัมย์** จึงได้จัดทำแผนปฏิบัติการป้องกันการทุจริต ๔ ปี (พ.ศ.๒๕๖๑-๒๕๖๔) เป็นมาตรการแนวทางป้องกันและแก้ไขปัญหาการทุจริตประพฤติมิชอบภาครัฐ และเพื่อให้ทุกส่วนงานในเทศบาลตำบลห้วยหิน ใช้เป็นกรอบแนวทางในการดำเนินการป้องกันและปราบปรามการทุจริตของเทศบาลตำบลห้วยหิน โดยมุ่งเน้นให้การดำเนินการป้องกันและปราบปรามการทุจริตของเทศบาลตำบลห้วยหินเป็นไปอย่างต่อเนื่อง สาร้างระบบราชการให้มีความโปร่งใสตรวจสอบได้ อีกทั้งจัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่าเปิดเผยข้อมูลข่าวสาร ปรับปรงระบบการปฏิบัติงานให้เกิดประสิทธิภาพ และสนับสนุนภาคประชาชนให้มีส่วนร่วมในการรณรงค์และปลูกจิตสำนึกค่านิยมของสังคมให้ประชาชนในเขตเทศบาลตำบลและประชาชนร่วมกันต่อต้านการทุจริตประพฤติมิชอบของเจ้าหน้าที่รัฐทุกระดับชั้น ให้สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖

เทศบาลตำบลห้วยหิน ได้เล็งเห็นถึงความสำคัญและตระหนักถึงปัญหาการทุจริตคอรัปชั่น ปัญหาผลประโยชน์ทับซ้อน และการพัฒนาคุณธรรมสร้างความโปร่งใสในการปฏิบัติราชการ จึงได้จัดทำแผนปฏิบัติการป้องกันการทุจริตสี่ปี (พ.ศ. ๒๕๖๑-๒๕๖๔) อันเป็นการเพิ่มประสิทธิภาพในองค์กรให้สามารถทำงานด้วยความโปร่งใส ตามหลักนิติธรรม หลักคุณธรรม และใช้ทรัพยากรอย่างคุ้มค่าและรับผิดชอบต่อประเทศชาติ

-๔-

**วิสัยทัศน์ในการพัฒนาท้องถิ่น**

 “ เทศบาลตำบลห้วยหิน ยึดหลักธรรมาภิบาล โปร่งใส ประสาน ป้องกัน และปราบปรามการทุจริต มีคุณภาพชีวิตที่ดีและยั่งยืน บนปรัชญาเศรษฐกิจพอเพียง ”

**ยุทธศาสตร์และแนวทางการพัฒนาของเทศบาลตำบลห้วยหิน**

เทศบาลตำบลห้วยหิน ได้กำหนดวิสัยทัศน์เพื่อเป็นเป้าหมายในการพัฒนาเทศบาลตำบลห้วยหินในการกำหนดแนวทางที่จะต้องดำเนินการให้บรรลุวัตถุประสงค์ที่กำหนดไว้ตามวิสัยทัศน์ ซึ่งจะมีความสัมพันธ์เกี่ยวเนื่องกับภารกิจที่จะต้องดำเนินการตามที่กำหนดไว้

**ยุทธศาสตร์ ที่ ๑** เสริมสร้างและพัฒนาศักยภาพทุนมนุษย์

**แนวทางพัฒนา**

๑.๑ แนวทางการพัฒนา ยกระดับคุณภาพการศึกษาและการเรียนรู้

๑.๒ สร้างภาพแวดล้อมและนวัตกรรมที่เอื้อต่อสังคมสูงวัย

๑.๓.ป้องกันและควบคุมปัจจัยทางสังคมที่กำหนดสุขภาพเพื่อสร้างสุขภาวะที่ดี

๑.๔ สร้างบทบาทสถาบันสังคม และทุนทางวัฒนธรรม เพื่อส่งเสริมคุณธรรมจริยธรรมในสังคม

๒.ยุทธศาสตร์ การสร้างความเป็นธรรม ลดความเหลื่อมล้ำในสังคม

แนวทางพัฒนา

๒.๑ การให้ความช่วยเหลือทางสังคม เพื่อเป็นแบบแต้มต่อแก่กลุ่มเป้าหมายของประชากรร้อยละ ๔๐ ที่มีรายได้ต่ำ

๒.๒ การพัฒนาระบบฐานข้อมูลรายได้ให้ครอบคลุมประชากรทั่วประเทศ เพื่อขยายคุ้มครองทางสังคมลุการจัดการที่สามารเจาะกลุ่มเป้าหมายได้

๒.๓ การเสริมสร้างศักยภาพชุมชน การพัฒนาเศรษฐกิจชุมชน และการสร้างความเข้มแข็งการเงินฐานราก

๒.๔ การกำหนดนโยบายการคลังเพื่อลดความเหลื่อมล้ำในสังคมและเอื้อประโยชน์ต่อกลุ่มคนที่มีรายได้น้อยให้มีประสิทธิภาพเพิ่มขึ้น

๒.๕การเข้าถึงกระบวนการยุติธรรมอย่างเสมอภาค

๒.๖ การกระจายอำนาจการให้บริการภาครัฐทั้งด้านการศึกษา สาธารณสุข โครงสร้างพื้นฐานและการจัดการสวัสดิการในภูมิภาคให้ความครอบคลุมและทั่วถึงในเชิงปริมาณและคุณภาพ รวมทั้งการจัดการทรัพยากรให้มีการกระจายตัวอย่างเป็นธรรม ตลอดจนการสร้างปัจจัยแวดล้อมทางธุรกิจและกฎหมาย

๒.๗ ส่งเสริมความเท่าเทียมกันทางเพศและบทบาทสตรีในระดับการบริหารและการตัดสินใจทั้งระดับชาติและระดับท้องถิ่นเพื่อสนับสนุนการพัฒนาประเทศ

**๓. ยุทธศาสตร์ การสร้างความเข้มแข็งทางเศรษฐกิจและการแข่งขันได้อย่างยั่งยืน**

**แนวทางพัฒนา**

 ๓.๑ การบริหารจัดการเศรษฐกิจส่วนรวม

๓.๒ การเสริมสร้างและพัฒนาขีดความสามารถในการแข่งขันของภาคการผลิตและการบริการ

**๔.ยุทธศาสตร์ การเติบโตที่เป็นมิตรภาพกับสิ่งแวดล้อมเพื่อการพัฒนาที่ยั่งยืน**

**แนวทางพัฒนา**

๔.๑ การรักษาทุนทางธรรมชาติเพื่อการพัฒนาที่ยั่งยืน

๔.๒ การบริหารจัดการน้ำเพื่อความสมดุลอย่างยั่งยืน

๔.๓ แก้ไขปัญหาวิกฤตสิ่งแวดล้อม

๔.๔ ส่งเสริมการผลิตและการบริโภคที่เป็นมิตรกับสิ่งแวดล้อม

-๕-

๔.๕ การพัฒนาระบบการบริหารจัดการและกลไกแก้ปัญหาความขัดแย้งด้านทรัพยากรธรรมชาติและสิ่งแวดล้อม

๔.๖ สนับสนุนการลดปัญหาการปล่อยก๊าชเรือนกระจก และเพิ่มขีดความสามารถในการปรับตัวต่อการเปลี่ยนแปลงสภาพภูมิอากาศ

๔.๗ การบหารจัดการเพื่อลดความเสี่ยงทางภัยพิบัติ

๔.๘ การพัฒนาความร่วมมือด้านสิ่งแวดล้อมระหว่างประเทศ

**๕.ยุทธศาสตร์ ความมั่งคง**

**แนวทางพัฒนา**

 ๕.๑ การรักษาความมั่งคงภายใน

 ๕.๒ พัฒนาส่งเสริมศักยภาพการป้องกันประเทศ

 ๕.๓ ป้องกันและแก้ไขปัญหาการก่อการร้าย

๕.๔ การส่งเสริมความร่วมมือระหว่างประเทศด้านความมั่นคง

๕.๕ การรักษาความมั่นคงของชาติทางทะเล

๕.๖ การรักษาความมั่นคงทางทรัพยากรธรรมชาติและสิ่งแวดล้อม

๕.๗ การบริหารจัดการความมั่นคงเพื่อการพัฒนา

**๖.ยุทธศาสตร์ การเพิ่มประสิทธิภาพการบริหารจัดการในภาครัฐและธรรมาภิบาลในสังคมไทย**

**แนวทางพัฒนา**

๖.๑ ปรับปรุงโครงสร้างหน่วยงาน บทบาท ภารกิจ และคุณภาพบุคลากรภาครัฐให้มีความโปร่งใส ทันสมัยคล่องตัว มีขนาดที่เหมาะสม เกิดความคุ้มค่า

๗.๒ ปรับปรุงกระบวนการงบประมาณและสร้างกลไกในการติดตามตรวจสอบการเงินการคลังภาครัฐ

๗.๓ เพิ่มประสิทธิภาพและยกระดับการให้บริการสาธารณะให้ได้มาตรฐานสากล

๗.๔ เพิ่มประสิทธิภาพการบริหารจัดการให้แก่องค์กรปกครองส่วนท้องถิ่น

๗.๕ ป้องกันและปราบปรามการทุจริตและประพฤติมิชอบ

๗.๖ ปฏิรูปกฎหมายและกระบวนการยุติธรรมให้มีความทันสมัย เป็นธรรมและสอดคล้องกับข้อบังคับสากลหรือข้อตกลงระหว่างประเทศ

**๗ ยุทธศาสตร์ การพัฒนาโครงสร้างพื้นฐาน และโลจิสติกส์**

**แนวทางพัฒนา**

 ๗.๑ การพัฒนาโครงสร้างพื้นฐานด้านคมนาคมขนส่ง

๗.๒ การสนับสนุนการพัฒนาระบบขนส่ง

๗.๓ การพัฒนาระบบโลจิสติกส์

๗.๔ การพัฒนาด้านพลังงาน

๗.๕ การพัฒนาระบบดิจิตัล

๗.๖ การพัฒนาระบบสาธารณูปโภคด้านประปา

**๘. ยุทธศาสตร์ วิทยาศาสตร์ เทคโนโลยี วิจัย และนวัตกรรม**

**แนวทางพัฒนา**

 ๘.๑ เร่งส่งเสริมให้เกิดนวัตกรรม และผลักดันงานวิจัยสู่การใช้ประโยชน์

๘.๒ พัฒนาสภาวะแวดล้อมของการพัฒนาวิทยาศาสตร์ เทคโนโลยี วิจัยและนวัตกรรม

**๙. ยุทธศาสตร์ การพัฒนาภูมิภาค เมือง และพื้นที่เศรษฐกิจ**

-๖-

**แนวทางพัฒนา**

๙.๑ การพัฒนาภาค (ภาคตะวันออกเฉียงเหนือ)

๙.๒ เกษตรเพิ่มศักยภาพการผลิตสินค้าการเกษตรสู่มาตรฐานเกษตรอินทรีย์และอาหารปลอดภัย

๙.๒ อุตสาหกรรมพัฒนาอุตสาหกรรมแปรรูปไปสู่ผลิตภัณฑ์ที่มีมูลค่าสูงขึ้น

๙.๓ ท่องเที่ยวพัฒนาอุตสาหกรรมเกษตรแปรรูปไปสู่ผลิตภัณฑ์ที่มีมูลค่าสูงขึ้น

๙.๔ น้ำเพิ่มประสิทธิภาพการบริหารจัดการน้ำเพื่อการพัฒนาที่ยั่งยืน

๙.๕ ป้าไม้ ฟื้นฟูป้าไม้ให้อุดสมบูรณ์และรักษาความหลากหลายทางชีวภาพในพื้นที่ต้นไม้

๙.๒) การพัฒนาเมือง จังหวัดบุรีรัมย์ เป็นศูนย์กลาลงทุน การบริการสุขภาพ และศูนย์กลางศึกษา

๙.๓) การพัฒนาพื้นที่เศรษฐกิจ

**๑๐ ยุทธศาสตร์ การต่างประเทศ ประเทศเพื่อนบ้าน และภูมิภาค**

**แนวทางพัฒนา**

๑๐.๑ พัฒนาการเชื่อมโยงด้านการคมนาคมขนส่ง โลจิสติกส์ และโทรคมนาคม ภายใต้ความร่วมมือ

๑๐.๒ การพัฒนาระบบส่งเสริมให้ไทยเป็นฐานรากของการประกอบธุรกิจการบริการและการลงทุนระดับอนุภาคและภูมิภาเอาเซียน

๑๐.๓ การส่งเสริมการลงทุนในต่างประเทศ เพื่อขยายฐานการผลิตการค้า/มีสมรรถนะสูงและเป็นที่ย่อมรับในภูมิภาค

๑๐.๔ มุ่งเปิดประตูการค้าและพัฒนาความร่วมมือกับประเทศเพื่อนบ้านในลักษณะหุ้นส่วนทางยุทธศาสตร์ทั้งในระดับอนุภาคและภูมิภาคที่มีความเสมอภาคกัน

๑๐.๕ การสร้างความเป็นหุ้นส่วนการพัฒนากับประเทศในอนุภาค ภูมิภาค และนานาประเทศ

๑๐.๖ บูรณาการความร่วมมือของหน่วยงานต่างๆ ภายในประเทศและภารกิจด้านต่างประเทศ

๑๐.๗ การเข้าร่วมเป็นภาคความร่วมมือระหว่างภูมิภาค โดยมีบทบาทที่สร้างสรรค์เพื่อเป็นทางเลือกในการดำเนินนโยบายระหว่างประเทศในเวทีโลก เพื่อรักษาความสมดุลในปฏิสัมพันธ์ระหว่างประเทศไทยและกับประเทศมหาอำนาจต่างๆ

๑๐.๘ ส่งเสริมความร่วมมือระดับภูมิภาคและนานาชาติในการสร้างความมั่งคง

**3. วัตถุประสงค์ของการจัดทำแผน**

 1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วน ท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมือง ข้าราชการฝ่ายบริหาร บุคลากรของเทศบาลตำบลห้วยหิน รวมถึงประชาชนในตำบล

3) เพื่อให้การบริหารราชการของเทศบาลตำบลห้วยหินเป็นไปตามหลักบริหารกิจการ

 บ้านเมืองที่ดี (Good Governance)

4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการของเทศบาลตำบลห้วยหิน

5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ของเทศบาลตำบลห้วยหิน

**4. เป้าหมาย**

1) ข้าราชการฝ่ายการเมือง ข้าราชการฝ่ายบริหาร บุคลากรของเทศบาลตำบลห้วยหิน

-๗-

 รวมถึงประชาชนในท้องถิ่นมีจิตสำนึกและตระหนักในการปฏิบัติหน้าที่ราชการให้บังเกิด ประโยชน์สุขแก่ประชาชน ปราศจากการก่อให้เกิดข้อสงสัยในการประพฤติปฏิบัติตามมาตรการ จริยธรรม การขัดกันแห่งผลประโยชน์และแสวงหาประโยชน์โดยมิชอบ

 2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบ ของข้าราชการ

 3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและ ตรวจสอบการปฏิบัติหรือบริหารราชการของเทศบาลตำบลห้วยหิน

 4) กลไก มาตรการ รวมถึงเครือข่ายในการตรวจสอบการปฏิบัติราชการของเทศบาลตำบลห้วยหิน ที่มีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

 5) เทศบาลตำบลห้วยหิน มีแผนงานที่มีประสิทธิภาพ ลดโอกาสในการกระทำการทุจริต และประพฤติ มิชอบ จนเป็นที่ยอมรับจากทุกภาคส่วน

**5. ประโยชน์ของการจัดทำแผน**

1) ข้าราชการฝ่ายการเมือง ข้าราชการฝ่ายบริหาร บุคลากรของเทศบาลตำบลห้วยหิน รวมถึงประชาชนในตำบล มีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

 2) เทศบาลตำบลห้วยหิน สามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

 3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

 4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการของเทศบาลตำบลห้วยหิน ทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

 5) เทศบาลตำบลห้วยหิน มีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ